Gemeng Konsdref
D' ass eng vun den  lëtzebuergesche Gemengen. Se läit am Kanton Iechternach. De Chef-lieu vun der Gemeng ass d'Uertschaft  vun där se och hiren Numm huet.

Geographie 
Konsdref läit op zirka 350 m am Oste vum Lëtzebuerger Land, am Kanton Iechternach, am Zentrum vun der Klenger Lëtzebuerger Schwäiz. Nopeschgemenge si Bäerdref am Norden, Bech a Jonglënster am Süden, Hiefenech a Waldbëlleg am Westen an Iechternach am Osten.

Mam Zil vun enger administrativer Vereinfachung gouf d'Grenz tëscht de Gemenge Bäerdref a Konsdref mam Gesetz vum 27. Juli 2022 ugepasst. D'Uertschaft Kalkesbaach déi virdrun um Gebitt vun de zwou Gemeng louch, gehéiert zanterhier ganz zur Gemeng Bäerdref. Duerch den Tosch vun de Parzellen ass d'Fläch vun der Gemeng Konsdref ëm 9,20 Ar méi kleng ginn.

Uertschaften an der Gemeng

 Kolwent
 Konsdref
 Marscherwald
 Méchelshaff
 Präiteler
 Scheedgen
 Wuelper

Zu der Gemeng gehéieren nach follgend Häff a Lieu-diten:

 Alrodeschhaff
 Rosswinkelerhaff
 Créispent (de: fr: Crispent)
 Konsdrëffer Millen (fr: Consdorf-Moulin)

Geschicht 
Prehistoresch a réimesch Reschter déi fonnt goufen, loossen drop schléissen, datt Konsdref an engem ale Siidlungsgebitt läit. Konsdref gëtt a verschiddenen Dokumenter aus dem éischte Joerdausend schonn ernimmt: 816 als "Cunolphi Villa", 953 als "Conolfi Villa". Ëm 1600 fanne mer d'Bezeechnung "Consturf". 

D'Uertschaft huet zum eelste Besëtz vun der Tréierer Abtei Oeren gehéiert a war bis zur Franséischer Revolutioun Zentrum vun der Oerener Grondherrschaft an dëser Géigend. D'Existenz vun enger Parkierch zu Konsdref ass eréischt 1229 nozeweisen, mä Historiker datéieren den Urspronk vun der Par Konsdref ëm d'Joer 700.

Entwécklung vun der Awunnerzuel

Buergermeeschteren 

 Nicolas Leonardy
 Henri Speicher
 Léon Steyer
 Gilbert Schmit
 2007 - 2011: Marcel Bausch
 2011 - 2017: André Poorters
 2017 - 2023: Edith Jeitz
 zanter 2023: Marco Bermes

Kuckeswäertes 
Kuckeswäert ass ënner anerem d'Parkierch aus dem 18. Joerhonnert mat hirem goteschen Tuerm aus dem 12./13. Joerhonnert an dem Altor mat der Bartholomäus-Statu. Konsdref läit an der Klenger Lëtzebuerger Schwäiz, a bitt eng ganz Rei vu schéine Promenaden duerch d'Bëscher, mat villen Aussiichtspunkte mat Vue op de Sauerdall an de Mëllerdall, an zitt dofir virun allem am Juli/August eng ganz Rëtsch vun Touristen un. D'Géigend zeechent sech besonnesch duerch aussergewéinlech Fielsformatiounen aus, laanscht déi d'Spadséierweeër féieren, wéi z. B. d'"Kuelscheier" oder d'"Goldfralay".

Pompjeeën 
De Konsdrëffer Pompjeescorps besteet aus 40 aktive Pompjeeën am Alter tëscht 16 a 65 Joer.

2012 besteet hire Fuerpark aus 5 Gefierer:
 TLF 2000
 DLA (K) 23/12
 Geschiertransporter (GW)
 TSF
 Ekippentranporter (MTW)

Persounen aus der Gemeng Konsdref 
 Jean Goedert (1926-2019), lëtzebuergeschen Dokter a Politiker, gebuer zu Konsdref
 Gast Michels (1954-2013), lëtzebuergesche Moler
 Alphonse Neyens (*1886-1971), lëtzebuergeschen Affekot a Politiker

Interkommunal Syndikater 
D'Gemeng Konsdref ass Member vu follgenden interkommunale Syndikater:

 SIAEE
 SICEC
 SIDEN
 SIGRE
 SIGI
 SYVICOL
 Syndicat Mullerthal

Kuckt och 

 Kleng Lëtzebuerger Schwäiz

Um Spaweck 

 Offiziell Säit vun der Gemeng Konsdref
 D'Gemeng Konsdref op der Websäit vum Syvicol
 Syndicat d'Initiative et de Tourisme
 D'Gare vu Konsdref um www.rail.lu
 Pompjeen Consdorf

Konsdref